
Narva linna jäätmekava aastateks 2023-2029 koostamise algatamine 

ja lähteülesande kinnitamine
1. ASJAOLUD JA MENETLUSE KÄIK
Vastavalt jäätmeseaduse (edaspidi: Jääts) § 42 lg 1 kohaliku omavalitsuse üksuse jäätmekava on osa kohaliku omavalitsuse üksuse arengukavast, mis käsitleb valla või linna jäätmehoolduse arendamist. Narva linna jäätmekava aastateks 2014-2020 kaotas oma kehtivust. Seoses kehtivuse tähtaja möödumisega on tekkinud põhjendatud vajadus algatada uue Narva linna jäätmekava koostamise. 
Jäätmete raamdirektiivi kohaselt tuleb riigi jäätmekava ajakohastada iga kuue aasta järel. Riigi jäätmekava aastateks 2014-2020 kehtivus on pikendatud 2022. aasta lõpuni. Praegu on koostamisel uus riigi jäätmekava. Kohaliku omavalitsuse jäätmekava koostamisel võetakse arvesse riigi jäätmekavas sätestatut.
Vastavalt Narva Linnavolikogu 21.01.2021 määruse nr 2 „Narva linna arengudokumentide menetlemise kord“ § 13 lg 1 algatatakse Narva valdkonnapõhise arengukava koostamine linnavolikogu otsuse alusel ning toimub vastavalt linnavolikogu poolt kehtestatud lähteülesandele. Narva linna jäätmekava aastateks 2023-2029 lähteülesanne on eelnevalt kooskõlastatud Narva Linnavalitsuse Arenduse ja Ökonoomika Ametiga kooskõlas Narva Linnavolikogu 21.01.2021 määruse nr 2 § 13 lg 3.
Narva linna jäätmekava aastateks 2023-2029 üldeesmärgiks on Narva linna hetkeolukorra analüüs, jäätmehoolduse arendamine, kavandamine ja korraldamine, järgides keskkonnaalaseid põhimõtteid, kehtivat seadusandlust ning Narva linna arenguvõimalusi ja plaane.

24.03.2022 Narva Linnavolikogu otsusega nr 14 algatati Narva linna jäätmekava aastateks 2022-2028 koostamise ja kinnitati lähteülesanne.

Narva Linnavalitsuse Linnamajandusamet kuulutas välja Narva jäätmekava koostamiseks riigihanke, seejuures: 

- riigihange viitenumbriga 248679 avaldati 05.04.2022 ja lõpetati lepinguta. Hankes osalemiseks oli registreeritud 3 ettevõtet;

- riigihange viitenumbriga 249858 avaldati 04.05.2022 ja lõpetati lepinguta. Hankes osalemiseks oli registreeritud 3 ettevõtet. 

Narva Linnavalitsus teeb Narva Linnavolikogule ettepaneku tunnistada kehtetuks Narva Linnavolikogu 24.03.2022 otsuse nr 14 ning algatada uue jäätmekava koostamise ning kinnitada uus periood 2023-2029. See muudatus on tingitud sellest, et jäätmekava kehtestamine toimub eeldatavalt 2023. aastal.

Samuti tuleb muuta peatüki „Informatsioon, mis peab sisaldama Narva linna jäätmekava aastateks 2023-2029“ punktis 5 määratud tasuvushinnangu (TTA) esitamist. Jäätmejaama rajamise TTA koostamine jäätmekava koostamise raames ei ole töö mahukuse tõttu põhjendatud. Seoses sellega punktis 5 tuleb muuta sõnastust. Jäätmekava koostamise raames on oluline saada ekspertarvamuse uue jäätmejaama või jäätmekäitluskoha võimaliku rajamise otstarbekuse kohta ja arvamusena pakkuda Narva linnale välja võimalikud alternatiivid jäätmekäitluse arendamiseks (arendusvariandid).

Samuti tuleb muuta lähteülesande Narva linna jäätmekava koostamise graafikut ning määrata Narva linna jäätmekava koostamise etapid. Jäätmekava koostamine kestab 8 kuud alates lepingu sõlmimisest. 

Vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lg 1 korraldatakse keskkonnamõju strateegilist hindamist strateegilise planeerimisdokumendi koostamise käigus, kui see dokument koostatakse põllumajanduse, metsanduse, kalanduse, energeetika, tööstuse, transpordi, jäätmekäitluse, veemajanduse, telekommunikatsiooni või turismi valdkonnas ja selle alusel kavandatakse käesoleva seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes käesoleva seaduse § 6 lõigetes 2–4 sätestatust.

KeHJS § 33 lg 2 p 1 alusel keskkonnamõju strateegilise hindamise algatamise vajalikkust tuleb kaaluda ja anda selle kohta eelhinnang, kui käesoleva paragrahvi lõikes 1 nimetatud strateegilises planeerimisdokumendis (antud juhul Narva linna jäätmekavas) tehakse muudatusi.

Lähtudes jäätmekava koostamise eesmärgist ei too Narva linna jäätmekava aastateks 2023-2029 ajakohastamine kaasa KeHJS § 6 lg 1 nimetatud tegevust. 

Kui kavandatav tegevus ei kuulu KeHJS § 6 lõikes 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.

Antud juhul kuulub kavandatav tegevus KeHJS § 6 lg 2 p 11 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta.

2. ÕIGUSLIKUD ALUSED
2.1
Kohaliku omavalitsuse korralduse seaduse § 22 lõike 1 punkti 36⁴ kohaselt jäätmekava vastuvõtmine ja ajakohastamine on volikogu pädevuses.
2.2
Jäätmeseaduse § 39 lõike 1 kohaselt jäätmehooldust arendatakse valdkonna arengukava ja kohaliku omavalitsuse üksuse jäätmekava alusel.
2.3
Jäätmeseaduse § 39 lõike 2 kohaselt valdkonna arengukavas ja kohaliku omavalitsuse üksuse jäätmekavas käsitletakse jäätmehoolduse olukorda kavaga hõlmatud territooriumil, jäätmehoolduse korraldamise ja tõhustamise eesmärke ning eesmärkide saavutamise meetmeid.

2.4
Jäätmeseaduse § 42 lõike 1 kohaselt kohaliku omavalitsuse üksuse jäätmekava on kohaliku omavalitsuse üksuse arengukava osa, mis käsitleb valla või linna jäätmehoolduse arendamist.
3. OTSUS

3.1

Algatada Narva linna jäätmekava aastateks 2023-2029 koostamist vastavalt käesoleva otsuse lisas sätestatule.
3.2

Kehtestada Narva linna jäätmekava aastateks 2023-2029 koostamise lähteülesanne (Lisa 1).

3.3
Määrata Narva linna jäätmekava aastateks 2023-2029 koostamise eest vastutavaks Narva Linnavalitsuse Linnamajandusametit.
3.4
Tunnistada kehtetuks 24.03.2022 Narva Linnavolikogu otsus nr 14 „ Narva linna jäätemekava aastateks 2022-2028 koostamise algatamine ja lähteülesande kinnitamine“

4. RAKENDUSSÄTTED
4.1 
Narva Linnavolikogu Kantselei teha otsus teatavaks Narva Linnavalitsuse Arenduse- ja Ökonoomika ametile ja Narva Linnavalituse Linnamajandusametile.
4.2 
Otsust on võimalik vaidlustada halduskohtumenetluses sätestatud korras.

Otsuse nr XX  lisa 1
1. TAUSTINFORMATSIOON

Vastavalt jäätmeseaduse (edaspidi: Jääts) § 42 lg 1 kohaliku omavalitsuse üksuse jäätmekava on osa kohaliku omavalitsuse üksuse arengukavast, mis käsitleb valla või linna jäätmehoolduse arendamist. Jäätmekava koostamisel võetakse arvesse riigi jäätmekavas sätestatu. Narva linna jäätmekava aastateks 2014-2020 (koostaja: AS Säästva Eesti Instituut) kaotas oma kehtivust. Seoses kehtivuse tähtaja möödumisega on tekkinud põhjendatud vajadus algatada Narva linna jäätmekava aastateks 2023-2029.

2. EESMÄRK
Narva linna jäätmekava aastateks 2023-2029 üldeesmärgiks on Narva linna hetkeolukorra analüüs, jäätmehoolduse arendamine, kavandamine ja korraldamine, järgides keskkonnaalaseid põhimõtteid, kehtivat seadusandlust ning Narva linna arenguvõimalusi ja plaane.

3. INFORMATSIOON, MIS PEAB SISALDAMA NARVA LINNA JÄÄTMEKAVA AASTATEKS 2023-2029:
1) Andmed Narva linna tekkivate jäätmete koguseid liikide ja päritolu kaupa ning hinnangut jäätmevoogudele tulevikus;

2) Narva linnas olemasolevate jäätmete kogumissüsteemide kirjeldust ning ülevaadet suurematest kõrvaldamis- ja taaskasutamisrajatisest ja nende tegevusest;
3) Ülevaadet Narva linnas vanaõli, ohtlike jäätmete ja muude jäätmevoogude, mille kohta on Euroopa Liidu tasandil kehtestatud eraldi regulatsioon,  käitlemisest;

4) Uute kogumissüsteemide, olemasolevate jäätmerajatiste sulgemise, täiendavate jäätmerajatiste infrastruktuuri  ja sellega seotud investeeringute vajaduse hinnangut;
5) Esitada ekspertarvamus uue jäätmejaama või jäätmekäitluskoha võimaliku rajamise otstarbekuse kohta. Pakkuda Narva linnale välja võimalikud alternatiivid jäätmekäitluse arendamiseks (arendusvariandid). Esitada lühiülevaade Põhja-Euroopa riikides kasutuses olevatest töötavatest taolistest tehnoloogiatest (Rootsi, Norra, Soome). Anda Narva linnale soovitusi projektitaotluste koostamiseks ja taoliste projektide rahastamiseks, võttes arvesse Õiglase ülemineku fondi, SA KIK  ja teiste keskkonnaprojektide rahastamisele spetsialiseerunud fonde.
6) Täiendava jäätmerajatiste infrastruktuuri loomise vajaduse korral andmeid tulevaste kõrvaldamis- ja taaskasutamisrajatiste asukoha ja nende võimsuse kohta;

7) Üldise jäätmekäitluspoliitika kirjeldust, sealhulgas kavandatavate jäätmekäitlustehnoloogiate ja –meetodite või poliitika ülevaadet nende jäätmete osas, mille käitlemiseks on vaja võtta erimeetmeid;
8) Jäätmekäitlusega seotud organisatsiooniliste aspektide ülevaadet, sealhulgas jäätmekäitlusega tegelevate avalik-õiguslike ja eraõiguslike isikute vahelise vastutuse jaotuse kirjeldust;
9) Üldsusele ja kindlale tarbijarühmale suunatud teadvustamis- ja teavitamiskampaaniate kasutamise ülevaadet;

10) Andmeid minevikus saastunud jäätmekõrvaldamiskohtade ning nende korrastamiseks võetavate meetmete kohta;

11) Jäätmekava rakendamisest keskkonnale avalduva mõju kirjeldust (üldine kirjeldus, ei sisalda keskkonnamõju strateegilise hindamise  läbiviimist), jäätmekava rakendamisega kaasnevatest võimalikest riskidest ning võimalustesty nende riskide maandamiseks;
12) Korraldatud jäätmeveo arendamist Narva linna haldusterritooriumil, sealhulgas korraldatud jäätmeveo piirkondade võimalik ümberkorraldamine;
13) Jäätmete liigiti kogumise ja sortimise arendamist Narva linna haldusterritooriumil koos tähtaegadega konkreetsete jäätmeliikide kaupa;
14) Jäätmehoolduse rahastamise võimalused;

15) Narva linna haldusterritooriumil jäätmetekke vältimise ja vähendamise programm, sealhulgas võimalike meetmete kirjeldust ja tõhusus, eesmärkide püstitamist ja nende saavutamise meetmeid, meetmete edukuse kvalitatiivseid ja kvantitatiivseid näitajaid;

16) Narva linna 2023-2029 jäätmehoolduse rakenduskava koos eesmärkidega, tegevuse eest vastutavate isikutega, tegevuste umbkaudse maksumusega ja tähtajaga, rahastamisallikatega.
17) Ettepanek Narva linna jäätmehoolduse eeskirja muutmiseks.

18) Narva linna 2023-2029 jäätmekava peab olema kooskõlas Narva arengukava, Narva üldplaneeringu ja Narva kliima- ja energiakava keskkonnahoiu valdkonna eesmärkidega ja tegevussuundadega, arvestades seejuures jäätmeseaduses jäätmekavale esitatud nõudeid.

4. NARVA LINNA JÄÄTMEKAVA AASTATEKS 2023–2029 KOOSTAMISE ETAPID 
1) Hanke väljakuulutamine jäätmekava koostaja leidmiseks. Hankija on Narva Linnavalitsuse Linnamajandusamet. Algatamise otsus avalikustatakse Narva linna kodulehel (pressiteade eesti ja vene keeles). Tähtaeg on september 2022;

2) Narva linna jäätmekava koostamine aastateks 2023-2029. Perioodi kestus on 8 kuud ning on arvutatud lepingu sõlmimisest. Tähtaeg on juuni-juuli 2023;

3) Kava eelnõu avaliku väljapaneku ajast ja kohast teavitamine vähemalt kaks enne avaliku väljapaneku algust vähemalt ühes kohalikus ajalehes ja Narva veebilehel www.narva.ee  (pressiteade eesti ja vene keeles);

4) Narva linna jäätmekava aastateks 2023-2029 avalik väljapanek vähemalt kaheks nädalaks, avaliku istungi korraldamine (eesti ja vene keeles), jäätmekava eelnõu arutamiseks korraldatava avaliku istungi ajast ja kohast teavitamine kohalikus ajalehes ja Narva veebilehel www.narva.ee (pressiteade eesti ja vene keeles);
5) Avaliku väljapaneku kestel esitatud ettepanekute ja vastuväidete läbivaatamine, vajadusel jäätmekava eelnõu muutmine vastavalt esitatud ettepanekutele ja vastuväidetele, avaliku väljapaneku ja avaliku istungi tulemustest teavitamine kohalikus ajalehes. Jäätmekava eelnõu esitamine arvamuse avaldamiseks Keskkonnaametile ja maavanemale;
6) Kava kehtestamiseks Narva Linnavolikogu otsuse eelnõu kooskõlastamine Narva Linna Arenduse ja Ökonoomika Ametiga, esitamine kooskõlastamiseks Narva Linnavalitsusele.
7) Otsuse eelnõu läbivaatamiseks ja kehtestamiseks edastamine Narva Linnavolikogule. Kava täiendamine ja täpsustamine selle menetlemise käigus.
5. ÕIGUSAKTID, TEADUS- JA UURIMISTÖÖD, MILLEGA TULEB ARVESTADA NARVA LINNA JÄÄTMEKAVA AASTATEKS 2023 – 2029 KOOSTAMISEL
5.1
Õigusaktid:

1. Euroopa Liidu jäätmealased direktiivid ja muud õigusaktid, sealhulgas otsekohalduvad Euroopa Liidu õigusaktid;

2. Jäätmeseadus ja selle alusel vastu võetud teised kehtivad õigusaktid;

3. Pakendiseadus ja selle alusel vastu võetud teised kehtivad õigusaktid;

4. Pakendiaktsiisi seadus ja selle alusel vastu võetud teised kehtivad õigusaktid;

5. Keskkonnajärelevalve seadus;

6. Keskkonnavastutuse seadus

7. Kohaliku omavalitsuse korralduse seadus;

8. Narva Linnavolikogu poolt kehtestatud jäätmehoolduseeskiri;

9. Narva Linnavolikogu poolt kehtestatud korraldatud jäätmeveo rakendamise kord;

10. Narva linna arengukava kehtiv redaktsioon;

11. Muud asjakohased õigusaktid.

5.2
Teadus- ja uurimistööd:

1. Säästva Eesti Instituut „Narva jäätmekava aastateks 2014-2020“, Tallinn 2014;

2. AS Maves „Narva jäätmekava 2008-2013. Ajakohastatud“. Tallinn 2008;

3. Säästva Eesti Instituut „Narva Jäätmeuuring“. Tallinn 2009;

4. Kehtiv riigi jäätmekava 2014-2020 ( pikendatud kuni 2022. aasta lõpuni);
5. Riigi jäätmekava 2022-2028 ja KSH eelnõu, viimane versioon;
6. Narva linna arengukava 2008-2025;

7. Narva linna arengukava eelnõu, viimane versioon;

8. Narva linna kliima- ja energiakava eelnõu, viimane versioon;

9. Narva linna üldplaneering;

10. Narva linna uue üldplaneeringu eelnõu, viimane versioon;

11. Säästva Eesti Instituut „Biolagunevate jäätmete käitlusalternatiivide uuring Narva linnas, I etapp“. Tallinn 2012;

12. Muud teadus- ja uurimistööd, mis võivad olla kasulikud jäätmekava koostamisel.

